शिक्षक संघ के द्वारा जारी बयानों के अनुसार संजय कुमार पर वाइस चांसलर और विश्वविद्यालय प्रशासन द्वारा जानलेवा हमला करवाने का मुख्य कारण है कि वे विश्वविद्यालय में आरक्षण का उल्लंघन का सच सबके सामने ला रहे थे, उसके खिलाफ आवाज उठा रहे थे। पिछड़े वर्ग के लिए आरक्षित सीटों पर वह साजिशन सवर्ण उम्मीदवारों को भर रहे थे, ऐसा ही वह छात्रों को एडमिशन देने के मामले में कर रहे थे। टीचिंग में एससी कैटेगरी के एक कैंडिडेट जिनका चयन हो गया था, उसके बाद भी उनके फॉर्म पर नॉट फाउंड सुटेबल (एनएफएस) लिखा गया। जबकि दस्तावेज इस बात की पोल खोल देते हैं कि वह बाद में लिखा गया है। इसके खिलाफ संजय ने विश्वविद्यालय शिक्षक संघ की अगुवाई में बढ़–चढ़कर आवाज उठाई थी।